నక్సల్బరి ఉద్యమం, అంబేద్కర్ పీడిత జాతుల ఉద్యమాలను ఒక సామాన్య మానవుడి దృష్టికోణంలోంచి చూడాల్సిన అవసరముంది. 20వ శతాబ్దంలో మార్క్సిజం ప్రపంచవ్యాప్తంగా విశేష ప్రభావం చూపింది. 21వ శతాబ్ది కచ్చితంగా బహుజనవాదానిదే. గత యాభై సంవత్సరాలలో భారతదేశంపై అటు నక్సల్బరి ఉద్యమ ప్రభావం, ఇటు అంబేద్కర్ దళితోద్యమ ప్రభావం విశేషంగా పడింది. అయితే మార్క్స్, అంబేద్కర్ల మధ్య శత్రువైరుధ్యాలను పెంచడంలో మార్క్సిస్టులు, అంబేద్కరిస్టులు కనబరిచిన ఉత్సాహం ఈ రెండు ఉద్యమాల కామన్కాజ్ను గుర్తించడంలో చేయలేదు. రెండింటి మధ్య ఉన్నవి మిత్రవైరుధ్యాలు మాత్రమేనని గుర్తించడానికి నిరాకరించి సిద్ధాంత దాడులు చేసుకున్నారు. కుల స్పృహలేని వర్గ స్పృహ, వర్గ స్పృహ లేని కుల స్పృహ భారతదేశంలాంటి కులం మెట్ల సమాజంలో పాక్షిక ఫలితాలను మాత్రమే ఇస్తుందన్న విషయాన్ని, మతం కోరలు చాస్తూ వస్తున్న ఆక్టోపస్ రాజకీయాలు గుర్తుచేస్తున్నాయి.ఇరవయ్యవ శతాబ్దంలో మార్క్సిజం ప్రపంచవ్యాప్తంగా ప్రభావం చూపినట్టే నక్సల్బరీ పోరాటం భారతదేశంలో గణనీయమైన ప్రభావాన్నే చూపింది. భూమి, భుక్తి, పేద ప్రజల విముక్తి కోసం పుట్టిందన్న ఈ పోరాటం వల్ల లక్షలాది ఎకరాల పంపకాలూ జరిగాయి. పోరాట ఉధృతి తగ్గినతర్వాత ఆ భూమంతా మళ్ళీ భూస్వాముల చేతుల్లోకి పోయింది. మరి, ఈ పోరాటాలు సమాజంపై ఏ ప్రభావమూ కలిగించ లేదా అంటే తప్పకుండా కల్గించాయి. ఫ్యూడల్ వ్యవస్థ బీటలు వారేట్టు చేసాయి. ఫ్యూడల్, భూస్వామ్య వ్యవస్థ మాత్రమే ఉన్న తెలంగాణలో, భారతదేశంలోని కొన్ని రాష్ట్రాల్లో పెట్టుబడిదారీ వ్యవస్థ రావడానికి దోహదపడ్డాయి. ఈ నయా పెట్టుబడిదారుడు ఫ్యూడల్ భూస్వామికంటే ఎన్నో రెట్లు బలవంతుడయ్యాడు. మార్క్స్ చెప్పిన ఫ్యూడల్, భూస్వామ్య వ్యవస్థ, పెట్టుబడిదారీ వ్యవస్థ తర్వాత సోషలిస్టు వ్యవస్థ వస్తుందన్న సూత్రానికి ఈ పెట్టుబడి దారుడే ప్రతిబంధకమయ్యాడు. ఫ్యూడల్ కంటే ఎక్కువ ఆయుధాలను సంపాదించుకున్నాడు.కార్పొరేటీకరణం చెందాడు. డబ్బు, రాజకీయాలు, అధికారాలు, ఆయుధాలు అన్నీ కలిగున్నాడు. ఈ పెట్టుబడిదారుడూ భారతీయ కులవ్యవస్థలోని వర్గ, వర్ణ శత్రువు ఒక్కడే. మరి ఇతడిని జయించడం ఎంత కష్టం? అందుకే కాలం గడుస్తున్నకొద్దీ నక్సల్బరీ ఉద్యమంలో బలిదానాలెక్కువవుతున్నాయి. అణచివేతలు పెరుగుతున్నాయి. ఈ యాభై ఏండ్లలో వేలాదిమంది యువకిశోరాలు, నాయకులు, మిలిటెంట్లు ఎన్కౌంటర్ల పేరుమీద హత్యలకు గురయ్యారు. పోరాట ప్రాంతాలన్నీ వీరుల రక్తాలతో తడిసిముద్దయ్యాయి. ఇలా ఎంత కాలం? పాలకవర్గాలెప్పుడూ హింసద్వారానే ఉద్యమాలనణచివేయాలని చూస్తాయి. అదే పద్ధతిని కమ్యూ నిస్టులూ అనుసరించాలా? సోషలిస్టు వ్యవస్థ స్థాపన కొరకు సాయుధ పోరాటమే మార్గమా? వందల ఏండ్లు కొన్ని తరాలు రక్తతర్పణం చేసి సోషలిస్టు వ్యవస్థను సాధించాయే అనుకుందాం. మరి దాన్ని నిలబెట్టుకోటానికి కూడా మళ్ళీ బలప్రయోగమేనా? బలప్రయోగం ద్వారా, సాయుధంగా వచ్చిన ఏ వ్యవస్థలైనా ఎంతకాలం నిలుస్తాయి? అట్లయితే మతతత్వ తీవ్రవాదానికి ఈ తీవ్రవాదానికి తేడా ఏముంది? ఒక్క రక్తపు చుక్క కూడా కారకుండా పీడన, దోపిడిలేని సమసమాజం మాటెలా ఉన్నా అంతరాలను తగ్గించే మానవ సమాజాన్ని, రాజ్యాన్ని స్థాపించడం సాధ్యంకాదా?అంబేద్కర్ భారతదేశాన్ని, భారతదేశ కుల స్వభావాన్ని అర్థం చేసుకున్నంతగా మరెవరూ చేసుకోలేదు. అంబేద్కర్ చెప్పిందే సర్వరోగ నివారిణి, సర్వ సమస్యలకు పరిష్కారం అని చెప్పడం లేదు కాని ఈ దేశంలోని చాలా సమస్యలకు, పీడిత ప్రజల సామాజిక విముక్తికి, ఆర్థిక విముక్తికి దోహదం చేస్తాయని ఘంటాపథంగా చెప్పవచ్చు. అంబేద్కర్ చెప్పిన వాటితో మార్క్స్ చెప్పిన సోషలిజం సారాన్ని హింసలేకుండా స్టేట్ను ఏ మాత్రం ధిక్కరించకుండా, ప్రజాస్వామిక వ్యవస్థలోనే సాధించవచ్చు. అంబేద్కర్ రాసిన రచనల్లోనే దీనికి జవాబులున్నాయి. అంబేద్కర్ బుద్ధున్ని హృదయం నిండా నింపుకున్న వాడు. అతనికి హింస అంటే పడదు. అంబేద్కర్ స్టేట్ సోషలిజం కావాలన్నాడు. రాజ్యాంగ పరిధిలోనే, పార్లమెంటరీ విధానం ద్వారానే సోషలిజం సాధించాలన్నాడు. దీంట్లోనూ స్టేట్తో ఘర్షణ తప్పదు కాని అది హింసాయుత ఘర్షణ కాదు. ఓట్ల ద్వారా శత్రువును ఓడించడం ద్వారా దీనిని సాధించవచ్చనీ, అందుకు ఎన్నికలే మార్గమన్నాడు. ఈ దేశంలో ఎవరైతే పీడనకు వేదనకు గురవుతున్నారో, దోపిడీకి గురవుతున్నారో వాళ్ళు రాజ్యాధికారంలోకి వస్తే అంతకంటే కావాల్సిందేముంది? అప్పుడు ఘర్షణతో, ఆయుధంతో కాకుండా చట్టబద్ధంగా సోషలిజం సాధించవచ్చు. ఇందులో ఏ హింసా ఉండదు. ఎవరైతే ప్రజలకు వ్యతిరేకంగా, అందరూ సమానంగా బతికే సోషలిజానికి వ్యతిరేకంగా ఉన్నారో అలాంటి పార్టీలను, నాయకులను, భారతదేశంలో అగ్రకులం రూపంలో ఉన్న వర్గశత్రువును గద్దెదించడం ద్వారా నిర్వీర్యం చేస్తే అంబేద్కర్ కోరిన స్టేట్ సోషలిజం సాధ్యం కాదా? తప్పకుండా సాధ్యమవుతుంది. ఏ అధికారాలూ, చట్టం చేసే అధికారాలూ లేనప్పుడు ఆ శత్రువేం చేస్తాడు. చాలా స్వల్పకాలంలోనే ఇది సాధించవచ్చు. కానీ, కావాల్సిందొకటే. ఈ దేశ పీడితుల పక్షం వహించి పీడిత రాజ్యాధికార సిద్ధాంత బలంతో ఉన్న పార్టీ ఏర్పాటు కావడం. అది జరుగలేదు కాబట్టే, అంబేద్కర్ తర్వాత ఆ స్థాయిలో ప్రభావితం చేయగల నాయకుడు రాలేదు కాబట్టే, స్టేట్ సోషలిజం సాధ్యం కాలేదు. ఈ విషయాన్ని కమ్యునిస్టు విప్లవకారులెందుకు గ్రహించరు? స్టేట్తో తలపడి మరణాన్ని కౌగిలించుకోవడం దేనికి? మనం కోరుకున్న వ్యవస్థ కోసం, పీడిత ప్రజల కోసం, సోషలిస్టు వ్యవస్థ కోసం రాజమార్గమైన ఓటు మార్గముండగా ప్రమాదకరమైన మార్గం ఎన్నుకోవడం దేనికి? అంబేద్కర్ దళితులకు ఓటు హక్కు కల్పించాడు. దళితుడు రాజ్యాధికారానికి వచ్చి తీరాలన్నాడు. మాస్టర్కీ రాజకీయమే అన్నాడు. దళితులకు ప్రత్యేక నియోజకవర్గాలు కావాలన్నాడు. ఇంతకంటే సోషలిజం ఏముంది? స్టేట్ సోషలిజం సాధించడమంటే ఈ దేశంలో అత్యంత పీడితుడైన దళితుడు రాజ్యాధికారంలోకి రావడమే. అదే అంబేద్కర్ కోరిన దళిత రాజ్యాధికారం.స్వల్పంగానైనా ఈ దేశ దళితులు, బహుజనులు చదువుకొని జీవితాలను గెలుచుకున్నారంటే అది అంబేద్కర్ రాజ్యాంగ ఫలాల వల్లనే. స్వాతంత్య్రం వచ్చిన డెబ్భై సంవత్సరాలుగా భారతదేశంలో ‘వర్ణధర్మమధర్మ ధర్మంబె’ అని గురజాడ అన్నట్టుగా వర్ణధర్మ అధర్మ రాజకీయాలే రాజ్యమేలుతున్నాయి. వర్ణవ్యవస్థలోని పై త్రివర్ణాలు, అగ్రవర్ణశూద్రులే రాజ్యమేలుతున్నారు. వీరి చేతుల్లోనే ఆస్తులు, అధికారాలు, సర్వ సంపదలుంటున్నాయి. కమ్యునిస్టులు ఎవరినైతే వర్గశత్రువన్నారో, ఫ్యూడల్, భూస్వామి, పెట్టుబడిదారులన్నారో వాళ్ళంతా 99 శాతం ఈ కులాల్లోనే ఉన్నారు. కమ్యునిస్టుల వర్గశత్రువు భారతదేశంలో వర్ణశత్రువే. కాని అన్ని బూర్జువా పాలకపక్ష పార్టీల్లోల్లాగే కమ్యునిస్టు పార్టీల్లోనూ నాయకత్వం ఈ వర్ణశత్రువు చేతుల్లోనే ఉంది. అంటే కమ్యునిస్టు నాయకులు తమపైన తామే యుద్ధం చేయాలి. ఇది సాధ్యమా? అందుకేనేమో భారతదేశంలో కమ్యునిస్టు పార్టీల నాయకత్వంపై బహుజనులకు నమ్మకం పోతున్నది. ఎన్ని త్యాగాలు చేసినా, ఎన్ని బలిదానాలు జరిగినా ఈ నాయకత్వ విధానం వల్ల ఈ దేశంలో కమ్యునిజం విజయవంతం కావడం లేదేమో ఆలోచించండి. ఒకప్పుడు ప్రధాన ప్రతిపక్షంగా ఉన్న పార్లమెంటరీ కమ్యునిస్టు పార్టీలు, రోజురోజుకూ తగ్గుతుంటే, ఆ స్థానాన్ని బి.జె.పి ఆక్రమించుకొని రాజకీయ కోరలు చాస్తున్నది. అగ్రవర్ణాలు కమ్యునిస్టు పార్టీల్లోకి రావడం తప్పని చెప్పడం లేదు కానీ, తమను తాము డీక్లాసిఫై చేసుకోవాలి. ఈ దేశంలోని పీడిత కులాల పక్షం వహించాలి. అణగారిన జాతుల నాయకత్వాన్ని ఎదిగించాలి. దళిత బహుజనుల సామాజిక విముక్తి, ఆర్థిక విముక్తే ఈ దేశ విముక్తి అన్న విషయాన్ని గ్రహించాలి. అంబేద్కర్ చెప్పిన పీడిత రాజ్యాధికార భావనను సాకారం చేయాలి.అందుకోసం, ఈ యాభైయేళ్ళ నక్సల్బరి పోరాట స్ఫూర్తిని, ఫలాలను, వైఫల్యాలను, విజయాలను బేరీజువేసుకొని విప్లవ కమ్యునిస్టులు, మార్క్సిస్టు అంబేద్కర్ గురించి మరింత లోతుగా అధ్యయనం చేస్తే బాగుంటుంది. భారతదేశ వర్ణశత్రువు, విదేశాల్లోని సామ్రాజ్యవాద శత్రువు అత్యాధునిక ఆయుధాలతో మరింత బలవంతులవుతున్నారు. ఎంతగా ఆయుధాలను చేకూర్చుకున్నా రాజ్యంతో తలపడటం, గెరిల్లా పోరాటాలు చేసి గెలవడం సాధ్యమవుతుందా? శత్రువెంత ఆధునిక టెక్నాలజీతో ఉన్నాడో కనబడుతూనే ఉన్నది. జీవించే హక్కును మనకు మనం కాలరాసుకోవడమెందుకని? మనిషి జీవితం చాలాచిన్నది. ఆ జీవితాన్ని ఈ దేశ పీడిత జాతుల విముక్తి కోసం రహస్య జీవితానికి వెళ్ళి కాకుండా ఆ ప్రజల్లోనే, ప్రజలతోనే ఉండి సాధిద్దాం. ఈ దేశ కుల స్వభావ రీత్యా అగ్రవర్ణ నాయకులు ఓ సాహు మహరాజులా, వి.పి.సింగ్లా పీడితుల పక్షం వహించి, పీడిత కులాల వారికి నాయకత్వ బాధ్యతలప్పగించి వారికి సలహాదారులుగా ఉంటూ పీడిత పక్షపాతాన్ని చాటుకోవాలి. ఇది నేటి చారిత్రకావసరం. మార్క్స్, అంబేద్కర్ ఇద్దరూ పీడిత జాతుల, పీడిత కులాల రాజ్యాధికారం కోసమే జీవితాలనంకితం చేశారు. ప్రపంచ దుఃఖ నివారణకు బుద్ధుడు, ఈ దేశ పీడిత ప్రజల విముక్తికి అంబేద్కరుడు చాలన్నది గుర్తిస్తే ప్రపంచవ్యాప్తంగా హింస తగ్గుముఖం పడుతుంది. కాలువ మల్లయ్య
naksalbari udyamam, ambedkar peedita jaatula udyamaalanu oka saamaanya manavudi drushtikonamlonchi chuudaalsina avasaramundi. 20va sataabdamlo marksism prapanchavyaaptamgaa visesha prabhaavam chuupindi. 21va satabdi kachitamgaa bahujanavaadaanide. gatha yabhai samvatsaraalalo bharatadesampai atu naksalbari udyama prabhaavam, itu ambedkar dalitodyama prabhaavam visaeshamgaa padindi. ayithe marks, ambedkarla madhya satruvairudhyaalanu penchadamlo maarxistulu, ambedkaristulu kanabarichina utsaaham ee rendu udyamaala kamankajnu gurtinchadamlo cheyaledu. rendinti madhya unnavi mitravairudhyaalu matramenani gurtinchadaaniki niraakarinchi siddhaanta daadulu chesukunnaru. kula spruhaleni varga spruha, varga spruha laeni kula spruha bharatadesamlanti kulam metla samaajamlo paakshika phalitaalanu matrame istundanna vishayaanni, matham koralu chaastuu vastunna octopus rajakeeyaalu gurtuchestunnayi.iravayyava sataabdamlo marksism prapanchavyaaptamgaa prabhaavam choopinatte naksalbari poratam bhaaratadesamlo gananeeyamaina prabhaavaanne chuupindi. bhoomi, bhukti, pedha prajala vimukti kosam puttindanna ee poratam valla lakshalaadi ekaraala pampakaaluu jarigai. porata udhruti tagginatarvaata aa bhoomanta mallee bhuswamula chetulloki poyindi. mari, ee poraataalu samajampai e prabhaavamuu kaligincha leda ante tappakunda kalginchaayi. fudel vyavastha beetalu vaarettu chesai. fudel, bhuswamya vyavastha matrame unna telamgaanalo, bhaaratadesamlooni konni rashtrallo pettubadidaarii vyavastha raavadaaniki dohadapaddaayi. ee nayaa pettubadidaarudu fudel bhuswamikante enno retlu balavantudayyaadu. marks cheppina fudel, bhuswamya vyavastha, pettubadidaarii vyavastha tarvaata soshalistu vyavastha vastundanna suutraaniki ee pettubadi darude pratibandhakamayyaadu. fudel kante ekkuva aayudhaalanu sampaadinchukunnaadu.kaarporetikaranam chendaadu. dabbu, rajakeeyaalu, adhikaaraalu, aayudhaalu annee kaligunnadu. ee pettubadidaaruduu bhaarateeya kulavyavasthaloni varga, varna satruvu okkade. mari itadini jayinchadam entha kashtam? anduke kaalam gadustunnakoddi naksalbari udyamamlo balidaanaalekkuvavutuna. anachivetalu perugutunnaayi. ee yabhai endlalo velaadimandi yuvakisoraalu, naayakulu, militentlu encounterla paerumeeda hatyalaku gurayyaru. porata praantaalannii veerula raktaalato tadisimuddayyaayi. ilaa entha kaalam? palakavargaleppudu himsadwarane udyamaalananachiveyaalani chustayi. adhe paddhatini kamyuu nistuluu anusarinchala? soshalistu vyavastha sthaapana koraku saayudha poratame margama? vandala endlu konni taraalu raktatarpanam chesi soshalistu vyavasthanu saadhinchaaye anukundam. mari daanni nilabettukotaniki kuudaa mallee balaprayogamena? balaprayogam dwara, saayudhamgaa vachina e vyavasthalainaa entakaalam nilustaayi? atlayithe matatatva teevravaadaaniki ee teevravaadaaniki teda emundi? okka raktapu chukka kuudaa karakunda peedana, dopidileni samasamajam matela unna antaraalanu tagginche manava samaajaanni, rajyanni sthaapinchadam sadhyankada?ambedkar bhaaratadesaanni, bharatadesa kula swabhaavaanni artham chesukunnantagaa marevaroo chesukoledu. ambedkar cheppinde sarvaroga nivaarini, sarva samasyalaku parishkaaram ani cheppadam ledu kaani ee desamloni chala samasyalaku, peedita prajala saamaajika vimuktiki, aardhika vimuktiki dohadam chestayani ghantaapathamgaa cheppavachhu. ambedkar cheppina vaatitho marks cheppina soshalism saaraanni himsalekunda statenu e maatram dhikkarinchakunda, prajaaswaamika vyavasthalone saadhinchavachchu. ambedkar raasina rachanallone deeniki javaabulunnaayi. ambedkar buddhunni hrudayam ninda nimpukunna vaadu. ataniki himsa ante padadu. ambedkar state soshalism kavalannadu. raajyaamga paridhiloonee, parlamentary vidhaanam dwarane soshalism saadhinchaalannaadu. deentloonuu statto gharshana tappadu kaani adhi himsaayuta gharshana kaadu. otla dwara satruvunu odinchadam dwara deenini saadhinchavacchanii, anduku ennikale maargamannaadu. ee desamlo evaraithe peedanaku vedanaku guravutunnaro, dopideeki guravutunnaro vaallu raajyaadhikaaramloki vaste antakante kavalsindemundi? appudu gharshanatho, aayudhamtho kakunda chattabaddhamgaa soshalism saadhinchavachchu. indulo e himsa undadu. evaraithe prajalaku vyatirekamgaa, andaruu samaanamgaa batike soshalijaaniki vyatirekamgaa unnaro alanti paarteelanu, naayakulanu, bhaaratadesamlo agrakulam roopamlo unna vargasatruvunu gaddedinchadam dwara nirveeryam cheste ambedkar korina state soshalism saadhyam kaadaa? tappakunda saadhyamavutundi. e adhikaaraaluu, chattam chese adhikaaraaluu lenappudu aa satruvem chestaadu. chala swalpakaalamlone idhi saadhinchavachchu. cony, kavalsindokate. ee desha peeditula paksham vahinchi peedita rajyadhikara siddhaanta balamtho unna party erpaatu kaavadam. adhi jarugaledu kabatte, ambedkar tarvaata aa sthaayilo prabhaavitam cheyagala nayakudu raledu kabatte, state soshalism saadhyam kaaledu. ee vishayaanni kamyunistu viplavakaarulenduku grahincharu? statto talapadi maranaanni kaugilinchukovadam deniki? manam korukunna vyavastha kosam, peedita prajala kosam, soshalistu vyavastha kosam rajamargamaina otu maargamundagaa pramaadakaramaina maargam ennukovadam deniki? ambedkar dalitulaku otu hakku kalpinchaadu. dalitudu raajyaadhikaaraaniki vachi tiiraalannaadu. masterky rajakeeyame annadu. dalitulaku pratyeka niyojakavargaalu kavalannadu. intakante soshalism emundi? state soshalism saadhinchadamante ee desamlo atyanta peeditudaina dalitudu raajyaadhikaaramloki ravadame. adhe ambedkar korina dalita rajyadhikaram.swalpamgaanainaa ee desha dalitulu, bahujanulu chaduvukoni jeevitaalanu geluchukunnarante adhi ambedkar raajyaamga phalaala vallane. swaatantyram vachina debbhai samvatsaraalugaa bhaaratadesamlo ‘varnadharmamadharma dharmambe’ ani gurajada annattugaa varnadharma adharma rajakeeyale raajyamelutunnaayi. varnavyavasthaloni pai trivarnaalu, agravarnasudrule raajyamelutunnaaru. veeri chetullone aastulu, adhikaaraalu, sarva sampadaluntunnaayi. kamyunistulu evarinaithe vargasatruvannaro, fudel, bhuswami, pettubadidaarulannaar vaallantaa 99 saatam ee kulallone unnaaru. kamyunistula vargasatruvu bhaaratadesamlo varnasatruve. kaani anni burjuva palakapaksha paartiillollaage kamyunistu paartiilloonuu naayakatvam ee varnasatruvu chetullone undi. ante kamyunistu naayakulu tamapaina taame yuddham cheyali. idhi sadhyama? andukenemo bhaaratadesamlo kamyunistu paarteela naayakatvampai bahujanulaku nammakam potunnadi. enni tyaagaalu chesina, enni balidaanaalu jarigina ee nayakatva vidhaanam valla ee desamlo kamyunism vijayavantam kaavadam ledemo aalochinchandi. okappudu pradhaana pratipakshamgaa unna parlamentary kamyunistu paarteelu, rojurojuku taggutunte, aa sthaanaanni bi.je.pi aakraminchukoni rajakeeya koralu chaastunnadi. agravarnaalu kamyunistu paartiilloki ravadam tappani cheppadam ledu cony, tamanu taamu deaklasifai chesukovali. ee desamloni peedita kulaala paksham vahinchaali. anagaarina jaatula naayakatvaanni ediginchaali. dalita bahujanula saamaajika vimukti, aardhika vimukte ee desha vimukti anna vishayaanni grahinchaali. ambedkar cheppina peedita rajyadhikara bhavananu saakaaram cheyali.andukosam, ee yaabhaiyella naksalbari porata sphuurtini, phalaalanu, vaiphalyaalanu, vijayaalanu berijuvesukoni viplava kamyunistulu, marksistu ambedkar gurinchi marinta lothugaa adhyayanam cheste baguntundi. bharatadesa varnasatruvu, videsaalloni saamraajyavaada satruvu atyaadhunika aayudhaalatho marinta balavantulavutunnaaru. entagaa aayudhaalanu chekurchukunna raajyamtho talapadatam, gerilla poraataalu chesi gelavadam saadhyamavutundaa? satruventa aadhunika technologytho unnado kanabadutune unnadi. jeevinche hakkunu manaku manam kaalaraasukoovadamendukani? manishi jeevitam chaalaachinnadi. aa jeevitaanni ee desha peedita jaatula vimukti kosam rahasya jeevitaaniki velli kakunda aa prajallone, prajalathone undi saadhiddaam. ee desha kula swabhava reetya agravarna naayakulu oo saahu maharajula, vi.pi.singla peeditula paksham vahinchi, peedita kulaala vaariki nayakatva baadhyatalappaginchi vaariki salahaadaarulugaa untuu peedita pakshapaataanni chatukovali. idhi neti chaaritrakaavasaram. marks, ambedkar iddaruu peedita jaatula, peedita kulaala rajyadhikaram kosame jeevitaalanankitam chesaru. prapancha duhkha nivaaranaku buddhudu, ee desha peedita prajala vimuktiki ambedkarudu chaalannadi gurtiste prapanchavyaaptamgaa himsa taggumukham padutundi. kaaluva mallayya